Kortlyste van Media24 se jaarlikse boek-toekennings | Netwerk24
Dit is deel van Media24 se jaarlikse boektoekennings waarvan die kortlyste pas bekend gemaak is.
Dié toekennings het ’n gesamentlike prysgeld van R210 000 en gee erkenning aan die skrywers van die beste boeke wat in die afgelope jaar in die Media24-stal uitgegee is. Dit sluit dié deur NB Uitgewers (met drukname soos Human & Rousseau, Tafelberg, Kwela en Queillerie) en Jonathan Ball Publishers in. Meer as 80 titels is vir oorweging voorgelê.
Breytenbach is benoem vir sy roman Hond se gedagte, waarin Suid-Afrikaanse rugby én ’n charismatiese kerk in een gesin se hande is; Van Heerden vir sy veelstemmige Die biblioteek aan die einde van die wêreld, waarin verskeie botsende karakters aan die bod kom en wat Van Heerden in ’n onderhoud beskryf het as ’n “joernalistieke optekening van mense uit verskillende leefwêrelde se gedagtes en ervarings”; en Van der Berg se Ek wens, ek wens, wat handel oor ’n middeljarige lykbesorger wat by ’n kruispad in sy lewe kom.
Onafhanklike keurpanele het die kortlyste saamgestel. Die kortlyste bestaan uit drie titels elk, afgesien van die Elisabeth Eybers-toekenning, waarvoor al vier inskrywings in aanmerking kom, en die M.E.R.-toekenning vir geïllustreerde kinderboeke. Vir laasgenoemde is skrywers en illustreerders van vanjaar af op afsonderlike kortlyste. Op dié manier kan illustreerders wat nuwe lewe gee aan heruitgawes en verhaalbundels, wat opsigself nie kwalifiseer om in te skryf nie, nou ook vir erkenning in aanmerking kom.
W.A. Hofmeyr-toekenning vir Afrikaanse fiksie (romans, kortverhale, drama)
Hond se gedagte deur Kerneels Breytenbach (Human & Rousseau)
Ek wens, ek wens deur Zirk van den Berg (Kwela)
Die biblioteek aan die einde van die wêreld deur Etienne van Heerden (Tafelberg)
Herman Charles Bosman-toekenning vir Engelse fiksie (romans, kortverhale, drama)
Okay, Okay, Okay deur Finuala Dowling (Kwela)
Yellowbone deur Ekow Duker (Kwela)
Lucky Packet deur Trevor Sacks (Kwela)
Recht Malan-toekenning vir niefiksie
Rebels and Rage deur Adam Habib (Jonathan Ball Publishers)
Lawfare deur Michelle le Roux en Dennis Davis (Jonathan Ball Publishers)
One Day in Bethlehem deur Johnny Steinberg (Jonathan Ball Publishers)
Elisabeth Eybers-toekenning vir digbundels
Chinatown deur Ronelda Kamfer (Kwela)
Jan, Piet, Koos en Jakob deur Loftus Marais (Human & Rousseau)
Kryt deur Hennie Nortjé (Queillerie)
Sikhahlel’ u-OR: A Praise Poem for Oliver Tambo deur Mongane Wally Serote (Kwela)
M.E.R.-toekenning vir jeugverhale
The Choice Between Us deur Edyth Bulbring (Tafelberg)
Toring van jasmyn deur Derick van der Walt (Tafelberg)
Brand deur Fanie Viljoen (Tafelberg)
M.E.R.-toekenning vir geïllustreerde kinderboeke: Skrywer
Bella en Sebastiaan deur Mari Grobler (Tafelberg)
Die legendariese Lua Verwey 2: ’n Plaas se geraas deur Dihanna Taute (Human & Rousseau)
Die dag toe die draak kom: ’n Boek vir meisies deur Fanie Viljoen (Human & Rousseau)
M.E.R.-toekenning vir geïllustreerde kinderboeke: Illustreerder
Die hasie van fluweel deur Margery Williams, vertaal en verwerk deur Linda Rode en geïllustreer deur Theodore Key (Human & Rousseau)
Liewe Heksie en die pampoene deur Verna Vels, geïllustreer deur Vian Oelofsen (Human & Rousseau)
Die dag toe die draak kom: ’n Boek vir meisies deur Fanie Viljoen, geïllustreer deur Tumi K. Steyn (Human & Rousseau)
Die wenner in elke kategorie ontvang R35 000. Met die M.E.R.-toekenning vir geïllustreerde kinderboeke word die prysgeld verdeel tussen die twee kategorieë met die wen-skrywer en wen-illustreerder(s) wat elk R17 500 sal kry.
Die toekennings word op Donderdag 18 Junie aanlyn toegeken.